Riberhus

Riberhus er en 8 meter høj borgbanke omgivet af voldgrave umiddelbart nordvest for Ribe. Banken måler ca 95x95 m, mens voldgravene er ca. 30 m brede.

På banken stod et slot, der formentlig blev opført af kong Erik Klipping i 1260'erne. Slottet led hårdt under Svenskekrigene i 1600-tallet og forfaldt derefter, hvorefter stenene i løbet af 1700-tallet blev genbrugt til kirkereparationer og vejbyggeri i Ribe.

På borgbankens østlige hjørne findes i dag resterne af Skriverstuehusets kælder fra 1300-tallet. På det sydlige hjørne står en statue af Dronning Dagmar, udført af  Anne Marie Carl-Nielsen og opstillet 24. august 1913.

Historie 
 Dronning Dagmar dør ifølge folkeviserne på slottet d. 24. maj 1212 .
 Slottet bliver for første gang benævnt Riberhus i 1319.
 I 1428 forsøger Erik af Pommern at forbedre slottets befæstning.
 Der foregik udvidelser og tilbygninger, sidste gang i 1500-tallet under Christian 3.
 Borgbanken blev undersøgt og restaureret af Nationalmuseet i 1940-1941. hvorved bl.a. den nordlige voldgrav atter blev udgravet.

Lensmænd på Riberhus Slot efter Niels Terpagers fortegnelse 
 1499-1537, Predbjørn Podebusk. Søn af Claus Podebusk. Første ægteskab med Vibeke Rosenkrands. Andet ægteskab med Anne Gyldenstjerne. Med i opstanden mod Kong Christian II i 1523
 1537-1539, Johan Rantzau
 1540-1542, Henrik Rantzau
 1543-1550, Claus Sehested (død omkring 1567). Gift med Elisabeth Juul. 
 1550-1554, Jesper Krasze/Krasse
 1554-1558, . Søn af Eske Bilde
 1558-1559, Erik Rud, som var til stede under Christian den fjerde's dåb
 1559-1565, Niels Lange (død 11. juni 1565). Søn af Hans Lange
 1565-1570, Axel Tønnesen Weffart
 1570-1580, Erik Lykke. Gift med Kirsten Nielsdatter. Det var under Erik Lykke, at heksebrændingerne begyndte i 1572
 1550-1594, Albert Friis. Søn af Iver Friis og Sophie Glob. Gift med Fru Ingeborg Gyldenstjerne. De efterlod sig 6 døtre
 1594-1597, Valdemar Parsberg. Gift med Fru Ida Lykke
 1597-1601, Albert Friis for anden gang
 1601-1639, Albert Scheel rådede over Riberhus fra 1601 til hans død her i 1639
 1639-1651,  Det var under Gregers Krabbe, at heksen Maren Splids blev brændt
 1651-1655, Mogens Sehested (født 13. september 1598, død februar 1657) 
 1655-1658,  (født 5. september 1611, død 4. februar 1666) er den sidste lensmand, herefter overtager Grev Schack.

Plantegning

A - Hovedbygningen 
Inderst på slottet har hovedbygningen stået. Resterne af huset blev i 1803 brugt til anlæggelse af vejen til Ribe Plantage

B - Brønd? 
Ud for hovedbygningen ses en cirkel, markeret med B. Der der ved udgravningen ikke er fundet antydninger af at der skulle være tale om en brønd, menes der at være tale om en vindeltrappe på siden af hovedbygnigen.

C - Mindre bygning 

Resterne er som hovedbygningen brudt op i starten af 1800 og brugt til vejen ud til Ribe Plantage.

D - E - F- G Svær grundvold 
Svær grundvold der har markeret det inderste af slottet

H-J - Svær grundvold 
Der er også tale om en mindre svær grundvold, der dog ikke menes at være helt så lige, som stregen på kortet antyder

K - Overgangen 
Overgangen til slottet menes at være samme sted, som vi ser det i dag. Her byggede Ribe Turistforening i 1903 en bro over volden.

L - Svært armeret port 
Ved udgravninger i 1792 fandt man to svært armerede mure parallelt med hinanden. Der menes at været en port mellem de to mure.

M - Slottets tårn 
Her lå et tårn, der skulle forsvare indsejlingen fra kanalen til voldgraven

N - Slottets kloak 
Mod slottets sydvestlige side var slottets kloak, der løb ud i voldgraven

O - Voldgraven 
De fire O'er indikerer voldgraven

P - Slottets yderset forsvarsværk 
De fire store P'er indikerer slottets yderste forsvarsværk, der har været en svær mur

p - Slottets inderste forsvarsværk 
De fire små p'er indikerer slottets inderste forsvarsværk

q - Voldgraven 
q - de fire q'er viser grænsen på voldgraven, der også var beskyttet af svære kampesten på modsatte side af slottets fysiske placering

R - forbindelsen til Ribe Å 
Forbindelsen til Ribe Å gik mod syd, den del der i dag kaldes Stampemølleåen

S - Borgestuehuset 
S - var en større bygning, der lå ud for overgangen til slottet og menes at have været en form for borgestuehus

Referencer

Eksterne henvisninger

 Riberhus Slots beskrivelse
 Lens- eller høvedsmænd i Riberhus Len

Voldsteder i Ribe Amt
Slotte i Danmark
Borgruiner i Danmark
Hus